
ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης των πολεοδομικών ενοτήτων , 1 και 2 

του οικισμού Λιμένα Θάσου του δήμου Θάσου (Ν. Καβάλας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 1 και 4), 6 (παρ. 1, 4, 5 και 6), 
7 (παρ. 1, 2, και 4) του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α' 33) όπως το 
άρθρο 6 τροποποιήθηκε με την παρ. 2 του άρθρου 8 του ν. 1512/1985 
«Τροποποίηση και ουμπλήρωση πολεοδομικών διατάξεων ρύθμιση συ¬ 
ναφών θεμάτων και θεμάτων του Ταμείου Νομικών» (Α 4). 

2. Τις διατάξεις των άρθρων 1, 2, 3, 9, 11 και 29 του ν. δ/τος της 
17.7.1923 «Περί σχεδίων πόλεων κλπ» (Α’ 228) όπως μεταγενέστερα 
τροποποιήθηκαν και συμπληρώθηκαν. 

3. Τις διατάξεις των άρθρων 6, 7, 8, 9 και 12 του ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 13 (παρ. 1, 2, 3) του ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας «ΟΚΧΕ» και άλλες σχετικές δια¬ 
τάξεις» (Α’ 141) και το άρθρο 1 (παρ. 3 και 4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και άλλες σχετι¬ 
κές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την 71577/5354/27.10.1985 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση γενικού πολε- 
οδομικού σχεδίου του Λιμένα Θάσου του δήμου Θάσου (Ν. Καβάλας)» 
(Δ' 680). 

6. Την 65625/2738/1991 απόφαση του Υπουργού Περιβάλλο¬ 
ντος Χωροταξίας και Δημοσίων Έργων «Χαρακτηρισμός ως πυκνοδο- 
μημένου τμήματος της πολεοδομικής ενότητας 1 του οικισμού Λιμένα 
Θάσου του δήμου Θάσου (Ν. Καβάλας)». 

7. Τις 129/1989, 102/1990 και 157/1990 γνωμοδοτήσεις του 
δημοτικού συμβουλίου Θάσου. 

8. Τις 1/307/1.10.1990 και 1/426/συν. 31η/13.12.1990 γνω¬ 
μοδοτήσεις του Συμβουλίου Χωροταξίας Οικισμού και Περιβάλλοντος 
νομού Καβάλας. 

9. Την 399/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο των πολεοδομικών ενοτήτων 1 
και 2 του οικισμού Λιμένα Θάσου του δήμου Θάσου (Ν. καβάλας) ως 
εξής: 

I. Του τμήματος της πολεοδομικής ενότητας 1 που είναι οικισμός 
προϋφιστάμενος του έτους 1923 και έχει χαρακτηρισθεί ως πυκνοδομη- 


μένο με την 65624/2737/1991 απόφαση του Υπουργού Περιβάλλο¬ 
ντος Χωροταξίας και Δημοσίων Έργων και εγκρίνεται με τις διατάξεις 
των άρθρων 1 και 2 του ν. δ/τος της 17.7.1923. 

II. Των τμημάτων της ΠΕΙ και ΠΕ2 εκτός σχεδίου και εκτός ορίων 
οικισμού προϋφισταμένου του έτους 1923 αραιοδομημένων και εγκρί- 
νονται με τις διατάξεις του ν. 1337/1983 και 

III. Καθορίζονται στις παραπάνω περιοχές (παρ. I και II) οικοδομή¬ 
σιμοι χώροι, οδοί, πεζόδρομοι, αρχαιολογικοί χώροι, κοινόχρηστοι χώ- 
’ροι, χώροι πρασίνου, δημοτικού σχολείου - νηπιαγωγείου και θέση και 

διάταξη των κτιρίων αυτών, στάθμευσης, εκκλησίας και θέσης και διά¬ 
ταξης των κτιρίων αυτών, χώρου πολιτιστικών λειτουργιών και θέσης 
και διάταξης των κτιρίων αυτών, παιδικής χαράς, παιδικής χαράς - 
παιδικού σταθμού - κέντρου Ανοικτής Προστασίας Ηλικιωμένων, αθλη¬ 
τικού πάρκου, παιδικού σταθμού και θέσης και διάταξης κτιρίων αυτού, 
γυμνασίου - λυκείου και θέσης και διάταξης κτιρίων αυτών, κοινωφε¬ 
λών λειτουργιών - πολιτιστικών λειτουργιών - δημοτικού καταστήμα¬ 
τος, δημοτικού σχολείου και θέσης και διάταξης κτιρίων αυτού, όπως οι 
ρυθμίσεις αυτές φαίνονται στα τριάντα τρία (33) σχετικά χρωματισμένα 
πρωτότυπα διαγράμματα σε κλίμακα 1:500 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
72065/1991 πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα 
α) ο πολεοδομικός κανονισμός της παραπάνω περιοχής της οποίας το 
πολεοδομικό σχέδιο εγκρίνεται με την παράγραφο II του άρθρου 1 του 
παρόντος, και 

β) ο καθορισμός των όρων και περιορισμών δόμησης του πυκονοδομη- 
μένου τμήματος του οικισμού, που επίσης το πολεοδομικό σχέδιο εγκρί- 
νεται με την παράγραφο I του ίδιου άρθρου. 

Άρθρο 3 

Στις παραπάνω περιοχές καθορίζονται χρήσεις κατά τομείς I, II, III, 
IV και VI, όπως φαίνονται στα ίδια ως άνω διαγράμματα εξής: 

α) Στους οικοδομήσιμους χώρους που εμπίπτουν στους τομείς I και 
ΩΙ επιτρέπεται η χρήση γενικής κατοικίας, όπως προσδιορίζεται από το 
άρθρο 3 του από 23.2.1987 Π. Δ/τος (Δ' 166). 

β) Στους οικοδομήσιμους χώρους που εμπίπτουν στον τομέα III επι¬ 
τρέπεται η χρήση αμιγούς κατοικίας, όπως προσδιορίζεται από το άρ¬ 
θρο 2 του ίδιου ως άνω Π. Δ/τος. 

γ) Στους οικοδομήσιμους χώρους που εμπίπτουν στους τομείς II και 
ΙΩ, επιτρέπεται η χρήση τουρισμού - αναψυχής όπως προσδιορίζεται 
από το άρθρο 8 του ίδιου ως άνω Π. Δ/τος. 

Ειδικότερα στους οικοδομήσιμους χώρους που εμπίπτουν στους πα¬ 
ραπάνω τομείς II και IV και χαρακτηρίζονται στα ίδια διαγράμματα με 
στοιχεία ΠΚ και μαύρη διαγράμμιση, επιτρέπεται η χρήση πολεοδομι- 
κού κέντρου, όπως προσδιορίζεται απο το άρθρο 4 του ίδιου ως άνω 
Π. Δ/τος. 

Άρθρο 4 

Στο πρόσωπο των οικοπέδων οικοδομημένων ή μη που βρίσκονται 
στις περιοχές των οποίων το πολβοδομικό σχέδιο εγκρίνεται με το άρθρο 
1 του παρόντος, επιβάλλεται προκήπιο πλάτους ενός (1,00) ενός και μι¬ 
σού (1,50), δύο (2), δύο και μισού (2,50), τριών (3), τριών και μισού 
(3,50), τεσσάρων (4,00), τεσσάρων και μισού (4,50), πέντε (5,00), πέ¬ 
ντε και μισού (5,50), έξι (6), οκτώ και μισού (8,50), δέκα (10,00), 
έντεκα (11,00) δέκα πέντε (15,00) και τριάντα τριών (33) μ, και μετα¬ 
βλητό πλάτος από μηδέν έως μισό (0 - 0,5) από μηδέν έως δύο και μισό 
(0 - 2,50), από μηδέν έως επτά (0 - 7,00), από ένα έως δύο (1,00 - 
2,00), αποό ένα έως τρία (1,00 - 3,00), από ένα έως τρία και μισό 
(1,00 - 3,50), από δύο έως τρία (2,00 - 3,00), από δύο έως τέσσερα 
(2,00 - 4,00), από δύο έως πέντε (2,00 - 5,00), από δύο έως έντεκα 
(2,00 - 11,00), από δύο και μισό έως επτά και μισό (2,50 - 7,50), από 
τρία έως πέντε (3,00 - 5,00) από τέσσερα έως έξι (4,00 - 6,00) από 
τέσσερα έως οκτώ (4,00 - 8,00) από τέσσερα και μισό έως δώδεκα 
(4,50 - 12,00), από πέντε έως έντεκα και μισό (5,00 - 11,50), από έξι 
και μισό έως εννέα (6,50 - 9,00) και από οκτώ έως τριάντα (8,00 - 
30,00) μέτρα, όπως φαίνονται στα ίδια ως άνω διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησής των οικοπέδων καθορίζονται κατά τομείς I, II, 
III, IV, VI ως εξής: 

Α. Τομέας I (πυκνοδομημένο τμήμα οικισμού προϋφισταμένου του 
έτους 1923. 

1. Ελάχιστο πρόσωπο: Δέκα (10,00) μέτρα. 

Ελάχιστο Εμβαδόν: Τριακόσια (300) τ.μ. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα τα οικόπεδα τα οποία είχαν 

- στις 25.7.1979 ημέρα δημοσίευσης του από 19.7.1979 Π.Δ/τος 
(Δ 401) ελάχιστο πρόσωπο οκτώ (8,00) μέτρα, ελάχιστο εμβαδόν εκα¬ 
τόν πενήντα (150,00) τ.μ. 

- στις 2.7.1968 ημέρα δημοσίευσης του από 15.6.1968 Β.Δ/τος 
(Δ' 111) ελάχιστο πρόσωπο έξι (6,00) μέτρα, ελάχιστο εμβαδόν εκατό 
(100,00) τ.μ. 

3. Μέγιστο ποσοστό κάλυψης των οικοπέδων: πενήντα τοις εκατό 
(50%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Κατά παρέκκλιση των προηγουμένων παραγράφων 3 και 4 ορίζε¬ 
ται συντελεστής δόμησης ένα και δύο δέκατα (1,2) και μέγιστο ποσοστό 
κάλυψης εξήντα τοις εκατό (60%) για οικόπεδα εμβαδού μικροτέρου 
των εκατόν πενήντα (150) τ.μ., εφόσον η συνολική επιφάνεια ορόφων 
δεν υπερβαίνει τα εκατόν είκοσι (120) τ.μ. 

6. Μέγιστο επιτρεπόμενο ύψος των ανεγερθησομένων κτιρίων: επτά 
και μισό (7,5) μέτρα. 

Β. Τομείς II και III. 

1. Ελάχιστο πρόσωπο: δεκαπέντε (15,00) μέτρα. 

Ελάχιστο εμβαδόν: πεντακόσια (500,00) τ.μέτρα. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα α) τα οικόπεδα τα οποία κατά τη 
δημοσίευση του παρόντος διατάγματος έχουν ελάχιστο πρόσωπο δώ¬ 
δεκα (12,00) μέτρα και ελάχιστο εμβαδόν τριακόσια (300,00) τ. μέτρα 
και β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του Ν. 1337/1983 εφόσον έχουν ελάχιστο πρό¬ 
σωπο δέκα (10) μέτρα, ελάχιστο εμβαδόν διακόσια (200) τ. μέτρα. 

3. Μέγιστο ποσοστό κάλυψης των οικοπέδων: Εξήντα τοις εκατό 
(60%) της επιφάνειας τους. 

4. Συντελεστής δόμησης: α) Για τον τομέα II: έξι δέκατα (0,6), β) για 
τον τομέα III: πέντε δέκατα (0,5%). 

5. Μέγιστο επιτρεπόμενο ύψος των ανεγερθησομένων κτιρίων: 

Για τον τομέα II: Επτά και μισό (7,50 μέτρα. 

Για τον τομέα III: Τρία και μισό (3,50) μέτρα. 

Γ. Τομέας IV: 

1. Ελάχιστο πρόσωπο: δέκα οκτώ (18,00) μέτρα. 

Ελάχιστο εμβαδόν: Οκτακόσια (800,00) τ. μέτρα. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα α) τα οικόπεδα τα οποία κατά τη 
δημοσίευση του παρόντος διατάγματος έχουν: ελάχιστο πρόσωπο δέκα 
πέντε (15,00) μέτρα, ελάχιστο εμβαδόν πεντακόσια (500,00) τ.μ. και 
β) τα οικόπεδα που προκύπτουν από την οριστική πράξη εφαρμογής της 


πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του ν. 1337/1983 εφόσον έχουν: ελάχιστο πρόσωπο: 
δώδεκα (12,00) μέτρα, ελάχιστο εμβαδόν: τετρακόσια (400,00) τ. μέ¬ 
τρα. 

3. Μέγιστο ποσοστό κάλυψης των οικοπέδων: Σαράντα τοις εκατό 
(40%) της επιφάνειας τους. 

4. Συντελεστής δόμησης: έξι δέκατα (0,6). 

5. Μέγιστο επιτρεπόμενο ύψος των ανεγερθησομένων κτιρίων: επτά 
και μισό (7,50) μέτρα. 

Δ. Τομέας VI: 

1. Ελάχιστο πρόσωπο: Δέκα (10,00) μέτρα. 

Ελάχιστο εμβαδόν: τριακόσια (300,00) τ. μέτρα. 

2. Κατά παρέκκλιση των διατάξεων της προηγουμένης παραγράφου 
θεωρούνται άρτια και οικοδομήσιμα α) τα οικόπεδα τα οποία κατά τη 
δημοσίευση του παρόντος διατάγματος έχουν: ελάχιστο πρόσωπο: οκτώ 
(8,00) μέτρα, ελάχιστο εμβαδόν: εκατόν πενήντα (150,00) τ.μ. και β) 
τα οικόπεδα που προκύπτουν απιό την οριστική πράξη εφαρμογής της 
πολεοδομικής μελέτης ή προέρχονται από τις εισφορές σε γη σύμφωνα 
με το άρθρο 8 του ν. 1337/1983 εφόσον έχουν: ελάχιστο πρόσωπο: 
επτά (7,00) μέτρα, ελάχιστο εμβαδόν: εκατό (100,00) τ. μέτρα. 

3. Μέγιστο ποσοστό κάλυψης των οικοπέδων: Πενήντα τοις εκατό 
(50%) της επιφάνειας τους. 

4. Συντελεστής δόμησης: έξι δέκατα (0,6). 

5. κατά παρέκκλιση της προηγουμένης παραγράφου ορίζεται συντε- 
λεστής δόμησης οκτώ δέκατα (0,8) για οικόπεδα εμβαδού μικρότερου 
των εκατόν πενήντα (150,00) τ.μ. εφόσον η συνολική επιφάνεια ορόφων 
των κτιρίων δεν υπερβαίνει τα ενενήντα (90,00) τ.μ. 

6. Μέγιστο επιτρεπόμενο ύψος των ανεγερθησομένων κτιρίων: επτά 
και μισό (7,50) μέτρα. 

Ε. Επιπλέον των ανωτέρω για όλους τους τομές είναι υποχρεωτική η 
κατασκευή στέγης σε μέγιστο ύψος δύο (2,00) μέτρα. 

Ζ. Οι όροι και περιορισμοί δόμησης των κοινωφελών χώρων που κα¬ 
θορίζονται στο άρθρο 1 του παρόντος διατάγματος ορίζονται ως εξής: 

1. Χώρος Γυμνασίου - Λυκείου. 

α. Καθορίζεται διάγραμμα κάλυψης όπως φαίνεται με κόκκινη 
γραμμή στα σχετικά διαγράμματα. 

β. Συντελεστής δόμησης: Οκτώ δέκατα (0,8) 
γ. Μέγιστο επιτρεπόμενο ύψος των κτιρίων: έντεκα (11,00) μέτρα, 
δ. Επιβάλλεται η κατασκευή στέγης με μέγιστο ύψος δύο (2,00) μέ¬ 
τρα. 

2. Χώρος αθλητικού πάρκου. 

α. Μέγιστο ποσοστό κάλυψης: είκοσι τοις εκατό (20%) της επιφά¬ 
νειας του χώρου. 

β. Συντελεστής δόμησης: Τέσσερα δέκατα (0,4). 

γ. Μέγιστο επιτρεπόμενο ύψος των κτιρίων: Έντεκα (11,00) μέτρα. 

3. Χώρος Δημοτικού Σχολείου - Νηπιαγωγείου. 

α) Καθορίζεται διάγραμμα κάλυψης όπως φαίνεται με κόκκινη 
γραμμή στα σχετικά διαγράμματα. 

β) Συντελεστής δόμησης: Οκτώ δέκατα (0,8). 
γ) Μέγιστο επιτρεπόμενο ύψος των κτιρίων: έντεκα (11,00) μέτρα, 
δ) Επιβάλλεται η κατασκευή στέγης μ* μέγιστο ύψος δύο (2,00) μέ¬ 
τρα. 

4. Χώρος παιδικού σταθμού. 

α) Καθορίζεται διάγραμμα κάλυψης όπως φαίνεται με κόκκινη 
γραμμή στα σχετικά διαγράμματα. 

β) Συντελεστής δόμησης: Έξι δέκατα (ο,6). 
γ) Μέγιστο επιτρεπόμενο ύψος του κτιρίου: έξι και μισό (6,50) μέτρα, 
δ) Επιβάλλεται η κατασκευή στέγης με μέγιστο ύψος δύο (2,00) μέ¬ 
τρα. 

5. Χώρος εκκλησίας. 

α) Καθορίζεται διάγραμμα κάλυψης όπως φαίνεται με κόκκινη 
γραμμή στα σχετικά διαγράμματα. 

β) Συντελεστής δόμησης: πέντε δέκατα (0,5). 
γ) Μέγιστο επιτρεπόμενο ύψος του κτιρίου: δέκα πέντε (15.00) μέ¬ 
τρα. 

6. Χώρος δημοτικού καταστήματος - πολιτιστικών λειτουργιών, 
α) Καθορίζεται διάγραμμα κάλυψης όπως φαίνεται με κόκκινη 

γραμμή στα σχετικά διαγράμματα. 

β) Συντελεστής δόμησης: οκτώ δέκατα (0,8). 
γ) Μέγιστο επιτρεπόμενο ύψος των κτιρίων: δέκα πέντε (15,00) μέ¬ 
τρα. 

δ) Επιβάλλεται η κατασκευή στέγης με μέγιστο ύψος δύο (2,00) μέ- 
τρα. * 

7. Χώρος Δημοτικού Σχολείου (Ο.Τ. 177). 

α) Καθορίζεται διάγραμμα κάλυψης όπως φαίνεται με κόκκινη 
γραμμή στα σχετικά διαγράμματα. 

β) Συντελεστής δόμησης: έξι δέκατα (0,6). 
γ) Μέγιστο επιτρεπόμενο ύψος των κτιρίων: έντεκα (11,00) μέτρα, 
δ) Επιβάλλεται η κατασκευή στέγης με μέγιστο ύψος δύο (2,00) μέ¬ 
τρα. 

8. Χώρος πυροσβεστικού σταθμού. 

α) Καθορίζεται διάγραμμα κάλυψης όπως φαίνεται με κόκκινη 
γραμμή στα σχετικά διαγράμματα. 

β) Συντελεστής δόμησης: οκτώ δέκατα (0,8). 
γ) Μέγιστο επιτρεπόμενο ύψος των κτιρίων δέκα πέτε (15,00) μέ¬ 
τρα. 


δ) Επιβάλλεται η κατασκευή στέγης με μέγιστο ύψος δύο (2,00) μέ¬ 
τρα. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 23 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.5 47 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου {δσέλιδιου ή μέρους αυτού) αυξάνεται κατά 30 δρχ. 



— 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





